นายกรัฐมนตรี เตรียมลงพื้นที่จังหวัดนครศรีธรรมราช ติดตามแผนบริหารจัดการน้ำ รับมือน้ำท่วม
นายธนกร วังบุญคงชนะ โฆษกประจำสำนักนายกรัฐมนตรี แถลงผลการประชุมคณะรัฐมนตรีว่า นายกรัฐมนตรี เตรียมลงพื้นที่จังหวัดนครศรีธรรมราช ในวันที่ 7 ตุลาคมนี้ ร่วมกับรัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เพื่อติดตามความพร้อมและแผนการรับมือบริหารจัดการน้ำ การป้องกันอุทกภัยและการระบายน้ำ หากมรสุมเคลื่อนจากภาคกลางลงไปยังภาคใต้ นอกจากนี้ นายกรัฐมนตรี จะตรวจเยี่ยมศูนย์ดิจิทัล ตำบลมะม่วงสองต้น อำเภอเมืองนครศรีธรรมราช ซึ่งเป็นชุมชนที่ใช้เทคโนโลยีสื่อดิจิทัลอินเทอร์เน็ตเรียนรู้และต่อยอดมูลค่าผลผลิตของชุมชน กระตุ้นยอดขายทางออนไลน์ในช่วงโควิด-19 รวมทั้งจะเยี่ยมชมโครงการเน็ตประชารัฐ กลับการบริการดิจิทัลเพื่อยกระดับคุณภาพชีวิตของประชาชนที่ประชุม ครม. หารือถึงสถานการณ์น้ำ และนายกรัฐมนตรีได้ขอบคุณรองนายกรัฐมนตรี รัฐมนตรีและ ส.ส. ที่ช่วยกันลงพื้นที่ช่วยเหลือประชาชนที่ประสบภัยน้ำท่วม ขณะนี้รัฐบาลเร่งระบายน้ำจากภาคเหนือภาคกลาง ออกไปทางฝั่งตะวันตกและตะวันออก รวมทั้งระบายน้ำออกไปยังทุ่งรับน้ำต่างๆ ตามพื้นที่ลุ่มต่ำและสั่งการให้หน่วยงานที่เกี่ยวข้องติดตามสถานการณ์น้ำอยู่ตลอดเวลา